CELEX: 32017D1195
Language: el
Date: 2017-07-04 00:00:00
Title: Απόφαση (ΚΕΠΠΑ) 2017/1195 του Συμβουλίου, της 4ης Ιουλίου 2017, που τροποποιεί την απόφαση 2014/129/ΚΕΠΠΑ, για την προώθηση του ευρωπαϊκού δικτύου ανεξάρτητων κέντρων μελετών για τη μη διάδοση προς υποστήριξη της εφαρμογής της στρατηγικής της ΕΕ κατά της διάδοσης όπλων μαζικής καταστροφής

5.7.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 172/14
            
         ΑΠΌΦΑΣΗ (ΚΕΠΠΑ) 2017/1195 ΤΟΥ ΣΥΜΒΟΥΛΊΟΥ
   της 4ης Ιουλίου 2017
   που τροποποιεί την απόφαση 2014/129/ΚΕΠΠΑ, για την προώθηση του ευρωπαϊκού δικτύου ανεξάρτητων κέντρων μελετών για τη μη διάδοση προς υποστήριξη της εφαρμογής της στρατηγικής της ΕΕ κατά της διάδοσης όπλων μαζικής καταστροφής
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28 παράγραφος 1 και το άρθρο 31 παράγραφος 1,
   Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 10 Μαρτίου 2014 το Συμβούλιο εξέδωσε την απόφαση 2014/129/ΚΕΠΠΑ (1).
            
         
               (2)
            
            
               Η απόφαση 2014/129/ΚΕΠΠΑ προβλέπει για τα σχέδια που καλύπτουν τις συγκεκριμένες δραστηριότητες του άρθρου 1 παράγραφος 3 περίοδο εφαρμογής 36 μηνών από την ημερομηνία σύναψης της χρηματοδοτικής συμφωνίας που αναφέρεται στο άρθρο 3 παράγραφος 3.
            
         
               (3)
            
            
               Στις 3 Απριλίου 2017 το Συμβούλιο εξέδωσε την απόφαση (ΚΕΠΠΑ) 2017/632 (2), με την οποία παρατάθηκε η περίοδος εφαρμογής της απόφασης 2014/129/ΚΕΠΠΑ έως τις 2 Ιουλίου 2017.
            
         
               (4)
            
            
               Στις 19 Ιουνίου 2017 ο φορέας υλοποίησης («Κοινοπραξία της ΕΕ για τη Μη Διάδοση») ζήτησε την άδεια της Ένωσης να παραταθεί περαιτέρω η περίοδος εφαρμογής της απόφασης 2014/129/ΚΕΠΠΑ μέχρι τις 31 Δεκεμβρίου 2017, προκειμένου να καταστεί δυνατή η διοργάνωση μίας μείζονος σημασίας ετήσιας διάσκεψης για τη μη διάδοση και τον αφοπλισμό εντός του 2017 καθώς η συνέχιση της συντήρησης και της επικαιροποίησης της διαδικτυακής πλατφόρμας της Κοινοπραξίας της ΕΕ για τη Μη Διάδοση πέραν της 2ας Ιουλίου 2017.
            
         
               (5)
            
            
               Η απόφαση 2014/129/ΚΕΠΠΑ θα πρέπει κατά συνέπεια να τροποποιηθεί, για να καταστεί δυνατή η πλήρης εφαρμογή των δραστηριοτήτων που προβλέπονται σε αυτήν, με ανάλογη παράταση της διάρκειας ισχύος της,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2014/129/ΚΕΠΠΑ τροποποιείται ως εξής:
   
               1)
            
            
               Το άρθρο 1 παράγραφος 3 στοιχείο γ) αντικαθίσταται από το ακόλουθο κείμενο:
               
                           «γ)
                        
                        
                           παροχή μέσων για την πραγματοποίηση τεσσάρων μείζονος σημασίας ετησίων διασκέψεων με τρίτες χώρες και την κοινωνία των πολιτών σχετικά με τη Μη Διάδοση και τον αφοπλισμό ώστε να προωθηθεί διεθνώς η στρατηγική της ΕΕ για τη Μη Διάδοση ΟΜΚ και η στρατηγική SALW της ΕΕ, καθώς και σχετικά με τον ρόλο που διαδραματίζουν στο πεδίο αυτό τα θεσμικά όργανα της 'Ενωσης και τα κέντρα μελετών στην 'Ενωση, με σκοπό την προβολή των πολιτικών της 'Ενωσης στον τομέα αυτόν και την υποβολή εκθέσεων και/ή συστάσεων στους εκπροσώπους του ΥΕ.».
                        
                     
         
               2)
            
            
               Το άρθρο 3 παράγραφος 1 αντικαθίσταται από το ακόλουθο κείμενο:
               «1.   Το ποσό δημοσιονομικής αναφοράς για την εκτέλεση των σχεδίων που καλύπτουν τις αναφερόμενες στο άρθρο 1 παράγραφος 3 δραστηριότητες ανέρχεται σε 4 034 254,15 EUR.».
            
         
               3)
            
            
               Το άρθρο 5 παράγραφος 2 αντικαθίσταται από το ακόλουθο κείμενο:
               «2.   Εφαρμόζεται από 3ης Ιουλίου 2017. Λήγει στις 31 Δεκεμβρίου 2017.».
            
         
               4)
            
            
               Στο παράρτημα το τμήμα 4 αντικαθίσταται από το ακόλουθο κείμενο:
               «4.   Διάρκεια
               Η παρούσα απόφαση λήγει στις 31 Δεκεμβρίου 2017.».
            
         Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.
   
      Βρυξέλλες, 4 Ιουλίου 2017.
      
         
            Για το Συμβούλιο
         
         
            Ο Πρόεδρος
         
         M. MAASIKAS
      
   
   
      (1)  Απόφαση 2014/129/ΚΕΠΠΑ του Συμβουλίου, της 10ης Μαρτίου 2014, για την προώθηση του ευρωπαϊκού δικτύου ανεξάρτητων κέντρων μελετών για τη μη διάδοση προς υποστήριξη της εφαρμογής της στρατηγικής της ΕΕ κατά της διάδοσης όπλων μαζικής καταστροφής (ΕΕ L 71 της 12.3.2014, σ. 3).
   
      (2)  Απόφαση (ΚΕΠΠΑ) 2017/632 του Συμβουλίου, της 3ης Απριλίου 2017, για την τροποποίηση της απόφασης 2014/129/ΚΕΠΠΑ, για την προώθηση του ευρωπαϊκού δικτύου ανεξάρτητων κέντρων μελετών για τη μη διάδοση προς υποστήριξη της εφαρμογής της στρατηγικής της ΕΕ κατά της διάδοσης όπλων μαζικής καταστροφής ( ΕΕ L 90 της 4.4.2017, σ. 10).